01002323010000004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 232 


30 Οκτωβρίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

279. Πιστοποίηση δικαιώματος έκδοσης εισιτηρίων ε¬ 

πιβατών και αποδείξεων μεταφοράς οχημάτων 
για τα δρομολογημένα επιβατηγό πλοία. 1 

280. Υποχρέωση πρόσληψης φυλάκων στα πλοία που 

τελούν υπό απαγόρευση απόπλου λόγω αναγκα¬ 
στικής ή συντηρητικής κατάσχεσης ή προσωρι¬ 
νής διαταγής των δικαστηρίων και κάθε άλλη α¬ 
ναγκαία με το θέμα αυτό λεπτομέρεια. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 279 
Πιστοποίηση δικαιώματος έκδοσης εισιτηρίων επιβατών 
και αποδείξεων μεταφοράς οχημάτων για τα δρομο¬ 
λογημένα επιβατηγό πλοία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Το άρθρο 179 του Κώδικα Δημοσίου Ναυτικού Δικαί¬ 
ου, ο οποίος κυρώθηκε με το ν.δ. 187/73 (Α'261). 

2. Το άρθρο 29Α του Ν.1558/1985 «Κυβέρνηση και κυ¬ 
βερνητικά όργανα» (Α 137), όπως προστέθηκε με το άρ¬ 
θρο 27 του Ν. 2081/92 (Α' 154) και τροποποιήθηκε με το 
άρθρο 1 παράγραφος 2ατου Ν. 2469/97 (Α' 38). 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την αριθ. 367/2000 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

Άρθρο 1 

Δικαίωμα διάθεσης εισιτηρίων επιβατών 
και αποδείξεων μεταφοράς οχημάτων 

1. Τα εισιτήρια επιβατών και οι αποδείξεις μεταφοράς ο¬ 
χημάτων για τα δρομολογημένα επιβατηγό ακτοπλοϊκά 
πλοία, από την 1 Ιανουάριου του έτους 2001, διατίθενται 


αποκλειστικά και μόνο από όσους έχουν εφοδιασθεί με ει¬ 
δικό έντυπο σήμα πιστοποίησης του δικαιώματος αυτού 
που χορηγείται από το αρμόδιο κατά τόπο Κεντρικό Λιμε¬ 
ναρχείο, Λιμεναρχείο ή Υπολιμεναρχείο. Για τους δικαι¬ 
ούχους, οι κτιριακές εγκαταστάσεις των οποίων δεν βρί¬ 
σκονται σε παράκτιες περιοχές, καθώς και σε περίπτωση 
αμφιβολιών, το σήμα αυτό χορηγείται από το πλησιέστε- 
ρο προς την επαγγελματική τους έδρα/κτιριακή εγκατά¬ 
σταση Κεντρικό Λιμεναρχείο, Λιμεναρχείο ή Υπολιμεναρ- 
χείο. 

2. Δικαίωμα εφοδιασμού με το σήμα της προηγούμενης 
παραγράφου έχουν οι υπεύθυνοι κατά λιμένα ναυτικοί 
πράκτορες επιβατηγών ακτοπλοϊκών πλοίων και τα τρίτα 
πρόσωπα (φυσικά ή νομικά) που ασκούν νόμιμα πρακτο¬ 
ρεία (υποπράκτορες) σύμφωνα με τις διατάξεις που ρυθ¬ 
μίζουν τα θέματα των ναυτικών πρακτόρων. 

3. Το σήμα χορηγείται υπό τον όρο ότι ο κάτοχος θα έ¬ 
χει πρόσβαση στο ηλεκτρονικό σύστημα κράτησης θέσε¬ 
ων και έκδοσης εισιτηρίων επιβατών και αποδείξεων με¬ 
ταφοράς οχημάτων (Η.Σ.Κ.Θ.Ε.Ε.Α.), εφόσον απαιτείται. 
Για την έκδοση του σήματος υποβάλλεται στην αρμόδια 
Λιμενική Αρχή αίτηση με ακριβές φωτοαντίγραφο της ά¬ 
δειας ασκήσεως του επαγγέλματος του ναυτικού πρά¬ 
κτορα ή της άδειας λειτουργίας τουριστικού γραφείου 
(Γενικού ή Εσωτερικού Τουρισμού) ή της άδειας λειτουρ¬ 
γίας ναυλομεσιτικού γραφείου κατά περίπτωση ή φωτοα¬ 
ντιγράφου αυτής (της άδειας) με επίδειξη της πρωτότυ¬ 
πης. Όταν την έκδοση του σήματος ζητεί τρίτο πρόσωπο 
(υποπράκτορας), απαιτείται και έγγραφη συγκατάθεση 
του υπευθύνου κατά λιμένα ναυτικού πράκτορα για την 
έκδοση εισιτηρίων επιβατών και αποδείξεων μεταφοράς 
οχημάτων. 

4. Η συνδρομή του όρου της προηγούμενης παραγρά¬ 
φου που αφορά την πρόσβαση στο Η.Σ.Κ.Θ.Ε.Ε.Α., απο- 
δεικνύεται, για τα τρίτα πρόσωπα (υποπράκτορες), με 
προσκόμιση υπεύθυνης δήλωσης του άρθρου 8 του ν. 
1599/86 του πλοιοκτήτη ή εφοπλιστή ότι το τρίτο πρόσω¬ 
πο (υποπράκτορας) συνδέεται με το Η.Σ.Κ.Θ.Ε.Ε.Α. της ε¬ 
πιχείρησής του. 

5. Το ως άνω χορηγούμενο σήμα αναρτάται σε εμφανές 
και προσιτό στον επισκέπτη μέρος εντός του χώρου υπο¬ 
δοχής του κοινού στην κτιριακή - γραφειακή εγκατάστα¬ 
ση. 

6. Η Λιμενική Αρχή που χορηγείτο σήμα διαβιβάζει, χω- 

ρίς καθυστέρηση, ακριβές φωτοαντίγραφο αυτού στη Δι¬ 
εύθυνση Πληροφορικής και Νέων Τεχνολογιών του Υ¬ 
πουργείου Εμπορικής Ναυτιλίας (ΥΕΝ). 

7. Ο έλεγχος σύνδεσης και πρόσβασης στο 
Η.Σ.Κ.Θ.Ε.Ε.Α. διενεργείται εφόσον συντρέχει λόγος από 
τη Διεύθυνση Πληροφορικής και Νέων Τεχνολογιών του 
ΥΕΝ. 

Άρθρο 2 

Μορφή, σύμβολα και μέγεθος του σήματος 

1. Το χορηγούμενο σήμα εκτυπώνεται σε αδιάβροχο 
αυτοκόλλητο χαρτί και απεικονίζει δύο χιαστί άγκυρες 
χρώματος θαλασσί, μέσα σε κύκλο με διάμετρο 11 εκα¬ 
τοστόμετρα και κέντρο τη συμβολή των αγκυρών. Η εσω¬ 
τερική επιφάνεια του κύκλου είναι λευκή το δε περίγραμ- 
μάτου έχειπάχος δύο χιλιοστόμετρα χρώματος θαλασσί. 
Τα ακρότατα σημεία των αγκυρών περιέχονται σε νοητό 
κύκλο διαμέτρου 7 εκατοστόμετρων. 

2. Πάνω από τον κύκλο σε απόσταση τριών εκατοστό¬ 
μετρων αναγράφεται με γράμματα πάχους έξι χιλιοστό¬ 
μετρων χρώματος θαλασσί η ένδειξη: 

« ΕΛΛΗΝΙΚΗ ΔΗΜΟΚΡΑΤΙΑ 
ΛΙΜΕΝΙΚΗ ΑΡΧΗ. 

ΑΥΞΩΝ ΑΡΙΘΜΟΣ ΣΗΜΑΤΟΣ.- ΗΜΕΡΟΜΗΝΙΑ 

ΧΟΡΗΓΗΣΗΣ.»» 

3. Κάτω από τον κύκλο και σε απόσταση τριών εκατο¬ 
στόμετρων αναγράφονται τα εξής γράμματα, πάχους έξι 
χιλιοστόμετρων χρώματος θαλασσί: 

το παρεχόμενο δικαίωμα η διάρκεια ισχύος του σήμα¬ 
τος το ονοματεπώνυμο του Προϊσταμένου Λιμενικής Αρ¬ 
χής π.χ. «ΠΙΣΤΟΠΟΙΕΙΤΑΙ Η ΠΑΡΟΧΗ ΔΙΚΑΙΩΜΑΤΟΣ ΕΚ¬ 
ΔΟΣΗΣ ΕΙΣΙΤΗΡΙΩΝ ΕΠΙΒΑΤΩΝ ΚΑΙ ΑΠΟΔΕΙΞΕΩΝ ΜΕ¬ 
ΤΑΦΟΡΑΣ ΟΧΗΜΑΤΩΝ ΣΥΜΦΩΝΑ ΜΕ ΤΙΣ ΙΣΧΥΟΥΣΕΣ 
ΔΙΑΤΑΞΕΙΣ. 

ΕΔΡΑ. 

ΔΙΚΑΙΟΥΧΟΣ.ΤΟΥ.- ΑΦΜ. 

ΣΥΝΔΕΣΗ ΜΕ ΗΣΚΘΕΕΑ: ΝΑΙ/ΟΧΙ (διαγράφεται ανάλογα) 

ΚΩΔΙΚΟΣ ΠΡΑΚΤΟΡΑ/ΥΠΟΠΡΑΚΤΟΡΑ. 

ΤΟ ΣΗΜΑ ΑΥΤΟ ΙΣΧΥΕΙ ΜΕΧΡΙ. 

ΠΑΡΑΤΗΡΗΣΕΙΣ:. 


Ο ΠΡΟΪΣΤΑΜΕΝΟΣ ΤΗΣ ΛΙΜΕΝΙΚΗΣ ΑΡΧΗΣ 


Ο κωδικός χορηγείται από τη Διεύθυνση Πληροφορικής 
και ΝέωνΤεχνολογιώντου ΥΕΝ. 

4. Η αξία (αντίτιμο) του σήματος αποτελεί έσοδο του Ει¬ 
δικού Λογαριασμού του Κεφαλαίου Λιμενικής Αστυνο¬ 
μίας της Λιμενικής Αρχής, σύμφωνα με τις διατάξεις του 
άρθρου 37α του κώδικα δημοσίου ναυτικού δικαίου που 
προστέθηκε με το άρθρο 9 του ν. 2329/95 (Ά 172). 

5. Απότη Λιμενική Αρχή τηρείται ειδικό βιβλίο μητρώου, 
στο οποίο καταχωρίζονται αυτεπάγγελτα και κατά χρονο¬ 
λογική σειρά τα στοιχεία που καταχωρίζονται και στα σή¬ 
ματα. Σε κάθε νέα χορήγηση ή ανανέωση χορηγείται νέος 
αύξοντας αριθμός. 

Άρθρο 3 

Διάρκεια ισχύος - ανανέωση 

Το χορηγούμενο σήμα είναι τριετούς διάρκειας και α¬ 
νανεώνεται με τη χορήγηση νέου σήματος εντός του τε¬ 
λευταίου, πριν τη λήξη της ισχύος του εξαμήνου. Για την 


ανανέωση υποβάλλονται στην εκδούσα Υπηρεσία αίτηση, 
πιστοποιητικό φορολογικής ενημερότητας και βεβαίωση 
της οικείας Δημόσιας Οικονομικής Υπηρεσία (ΔΟΥ) ότι 
δηλώθηκε κατά τα προηγούμενα χρόνια το επιτήδευμα. 

Άρθρο 4 

Κυρώσεις 

1. Στους παραβάτες του παρόντος επιβάλλονται οι ποι¬ 
νές που προβλέπονται από το άρθρο 180 του ν.δ. 187/73 
(Ά 261), όπως αντικαταστάθηκε με το άρθρο Δωδέκατο 
τουν. 2372/96 (Ά 29). 

2. Ανεξάρτητα από τις ανωτέρω κυρώσεις το σήμα α- 
φαιρείται σε κάθε περίπτωση ανάκλησης της άδειας του 
ναυτικού πράκτορα για αντίστοιχο με την ανάκληση χρό¬ 
νο. Προκειμένου περί υποπρακτόρων μπορεί να επιβάλλε¬ 
ται και η αφαίρεση του σήματος, από ένα (1) μέχρι και δώ¬ 
δεκα (12) μήνες, για παραβάσεις νομοθεσίας αρμοδιότη¬ 
τας του Υπουργείου Εμπορικής Ναυτιλίας. 

3. Με την κοινοποίηση της απόφασης ανάκλησης της ά¬ 
δειας του ναυτικού πράκτορα ή προκειμένου περί υπο¬ 
πρακτόρων με την κοινοποίηση της απόφασης αφαίρε¬ 
σης του σήματος απαγορεύεται η έκδοση εισιτηρίων επι¬ 
βατών και αποδείξεων μεταφοράς οχημάτων. 

Άρθρο 5 

Καταργούμενες διατάξεις 
Το π.δ. 323/99 (Α 307) καταργείται. 

Άρθρο 6 
Έναρξη ισχύος 

Η ισχύς του παρόντος, εκτός αν άλλως ορίζεται στις 
επί μέρους διατάξεις του, αρχίζει από τηνημερομηνίατης 
δημοσίευσής του στην Εφημερίδα της Κυβέρνησης. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα 16 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΑΡΙΟ. 280 
Υποχρέωση πρόσληψης φυλάκων στα πλοία που τελούν 
υπό απαγόρευση απόπλου λόγω αναγκαστικής ή συ¬ 
ντηρητικής κατάσχεσης ή προσωρινής διαταγής των 
δικαστηρίων και κάθε άλλη αναγκαία με το θέμα αυτό 
λεπτομέρεια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 15 παράγρ. 11 του Ν.2743/99 «Πλοία α¬ 
ναψυχής και άλλες διατάξεις»1 (Α' 211). 

β) του άρθρου 29Ατου Ν. 1558/1985 «Κυβέρνηση και κυ¬ 
βερνητικά όργανα» (Ά 137), όπως προστέθηκε με το άρ¬ 
θρο 27του Ν. 2081/1992 (ΑΊ54) καιτροποποιήθηκε με το 
άρθρο 1 παράγρ. 2ατου Ν.2469/1997 (Α'38). 

2. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Την αριθ. 369/2000 γνωμοδότηση του Συμβουλίου 
της Επικράτειας, μετά από πρόταση του Υπουργού Ε¬ 
μπορικής Ναυτιλίας, αποφασίζουμε: 

Άρθρο 1 

Διορισμός φυλάκων 

1. Κάθε επισπεύδων δανειστής αμέσως μετά την επιβο¬ 
λή του μέτρου της απαγόρευσης απόπλου πλοίου συνέ¬ 
πεια κατάσχεσης (αναγκαστικής ή συντηρητικής) ή προ¬ 
σωρινής διαταγής του Δικαστηρίου προσλαμβάνει και ε- 
γκαθιστά επί του πλοίου τουλάχιστον ένα (1) φύλακα και 
σε περίπτωση παρατεταμένης παραμονής ή συνδρομής 
ειδικών συνθηκών σχετικών με τη φύλαξη, προσηκόντως 
εκτιμωμένων από την αρμόδια Λιμενική Αρχή, μέχρι και 
τρεις (3).Η φύλαξη είναι υποχρεωτική καθ’όλο το 24ω- 
ρο.Εάν ο επισπεύδων δανειστής είναι εν ενεργεία ναυτι¬ 
κός, υπήκοος Κράτους - Μέλους της Ευρωπαϊκής Ένω¬ 
σης ή της Ευρωπαϊκής Ζώνης Ελεύθερων Συναλλαγών 
πλην Ελβετίας, και η κωλυσιπλόία έχει επιβληθεί εξαιτίας 
μη καταβολής δεδουλευμένων αποδοχών σε αυτόν, δύ- 
ναται ο ίδιος ο ναυτικός να αναλάβειτην φύλαξη του πλοί¬ 
ου ανεξαρτήτως των τυπικών προσόντων αυτού. 

2. Εάν για το ίδιο πλοίο έχουν επιβληθεί από περισσότε¬ 
ρους του ενός μέτρα απαγόρευσης από τα αναφερόμενα 
στηνπαράγρ. 1 του παρόντος άρθρου, η Λιμενική Αρχή ε¬ 
ξετάζει το ενδεχόμενο έγκρισης διορισμού φύλακα ή φυ¬ 
λάκων από κοινού εκ μέρους όλων των επισπευδόντων ε¬ 
φόσον υποβληθεί στη Λιμενική Αρχή εγγράφως σχετικό 
αίτημα αυτών. 

3. Ο πλοιοκτήτης ή εφοπλιστής, ο πλοίαρχος και ο ναυ¬ 
τικός πράκτορας του πλοίου παρέχουν στον φύλακα τις 
απαιτούμενες διευκολύνσεις διαμονής επί του πλοίου και 
τα αναγκαία μέσα για την εκτέλεση των καθηκόντων του. 

4. Οι φύλακες των ανωτέρω πλοίων: 

α) είναι απογεγραμμένοι Έλληνες ναυτικοί, εφοδιασμέ¬ 
νοι με πιστοποιητικό βασικού κύκλου Δημόσιας Σχολής 
Σωστικών και Πυροσβεστικών Μέσων Εμπορικού Ναυτι¬ 
κού ή εν ενεργεία ναυτικοί άλλων Κρατών-Μελών της Ευ¬ 
ρωπαϊκής Ένωσης ή της Ευρωπαϊκής Ζώνης Ελεύθερων 
Συναλλαγών πλην Ελβετίαςπου έχουντα προσόντα αυτά. 
Κατά την εφαρμογή της διάταξης αυτής, στην έννοια των 
απογεγραμμένων ναυτικών δεν περιλαμβάνονται διπλω¬ 
ματούχοι Πλοίαρχοι και Μηχανικοί οποιοσδήποτε τάξης, 

β) κατέχουν πιστοποιητικό ιατρικής εξέτασης, που έχει 
εκδοθεί προσφάτως και όχι πέραν του τριμήνου, από υ¬ 
γειονομικό κέντρο ή κέντρο υγείας, με το οποίο πιστοποι¬ 
είται η καταλληλότητα από πλευράς αρτιμέλειας και υγεί¬ 
ας για την εκτέλεση της συγκεκριμένης εργασίας, 

γ) είναι ηλικίας μικρότερης των 55 ετών ή και μεγαλύτε¬ 
ρης, εάν σύμφωνα με σημείωμα του Γ ραφείου Ευρέσεως 
Ναυτικής Εργασίας (Γ.Ε.Ν.Ε.), δεν προσφέρονται ναυτι¬ 
κοί τέτοιας ηλικίας και 

δ) ασφαλίζονται με μέριμνα του επισπεύδοντα δανειστή 
στον αρμόδιο ασφαλιστικό οργανισμό, σύμφωνα με τις ι- 
σχύουσες διατάξεις. 

5. Εάν δεν προσφέρονται απογεγραμμένοι ναυτικοί, 
σύμφωνα με σημείωμα του ΓΕΝΕ, επιτρέπεται η πρόσλη¬ 
ψη ως φυλάκων συνταξιούχων λόγω γήρατος ναυτικών η¬ 
λικίας μέχρι 65 ετών. Κατ’ εξαίρεση, σε περίπτωση μη 
προσφοράς ούτε εν ενεργεία ούτε συνταξιούχων ναυτι¬ 
κών, επιτρέπεται η πρόσληψη άλλων καταλλήλων κατά 
την κρίση των Λιμενικών Αρχών προσώπων, τα οποία μπο¬ 


ρούν να ανταποκριθούν στα καθήκοντα που περιγράφο- 
νται στο άρθρο 2, έστω και εάν δεν κατέχουν πιστοποιητι¬ 
κό της Σχολής Σωστικών και Πυροσβεστικών Μέσων. Οι 
προσλαμβανόμενοι σύμφωνα με τις διατάξεις της παρα¬ 
γράφου αυτής ασφαλίζονται στο Ίδρυμα Κοινωνικής Α¬ 
σφάλισης (Ι.Κ.Α.). 

6. Κάθε φύλακας εφοδιάζεται από την αρμόδια Λιμενική 
Αρχή με «ΑΔΕΙΑ ΦΥΛΑΚΑ ΠΛΟΙΟΥ», η οποία εκδίδεται ύ¬ 
στερα από την υποβολή των ακόλουθων δικαιολογητι- 
κών: 

α) σύμβασης εργασίας μεταξύ του προσλαμβανόμενου 
και του εργοδότη ή των πλειόνων εργοδοτών, αντίγραφο 
της οποίας υποβάλλεται, με μέριμνα του εργοδότη ή των 
εργοδοτών, στον αρμόδιο ασφαλιστικό φορέα, 
β) αντιγράφου αναγγελίας πρόσληψης στον Οργανι¬ 
σμό Απασχόλησης Εργατικού Δυναμικού ή στο Γ.Ε.Ν.Ε., 
γ) δήλωσης του φύλακα, για επιστροφή της άδειας, εάν 
παύσει να προσφέρει υπηρεσίες φύλακα. Εάν ο φύλακας 
είναι συνταξιούχος ναυτικός στη δήλωση αυτή αναγρά¬ 
φεται επίσης ότι πριν την ανάληψη οποιασδήποτε εργα¬ 
σίας θα το δηλώσει με προσωπική του ευθύνη στο Ν.Α.Τ. 
παρέχοντας κάθε σχετική πληροφορία, 
δ) έγγραφης δήλωσης του εργοδότη (ή των εργοδο¬ 
τών), στην οποία δηλώνει ότι εντός δέκα (10) ημερών από 
την πρόσληψη του φύλακα θα υποβάλει στον αρμόδιο α¬ 
σφαλιστικό φορέα αντίγραφο της σχετικής σύμβασης ερ¬ 
γασίας, 

ε) φωτοαντιγράφου των σελίδων του Ναυτικού Φυλλα¬ 
δίου που περιέχουν τα στοιχεία του ναυτικού ή, εάν πρό¬ 
κειται για αλλοδαπό, των αντιστοίχων σελίδων του οικεί¬ 
ου εγγράφου του κράτους του, από το οποίο αποδεικνύε- 
ται η ιδιότητα του ναυτικού, φωτοαντιγράφου του 
πιστοποιητικού βασικού κύκλου Δημόσιας Σχολής Σωστι¬ 
κών και Πυροσβεστικών Μέσων Εμπορικού Ναυτικού και 
του πιστοποιητικού ιατρικής εξέτασης. 

7. Εφόσον δεν πρόκειται για εν ενεργεία ναυτικούς αλ¬ 
λά για πρόσωπα της παραγράφου 5του άρθρου αυτού, α¬ 
ντί των δικαιολογητικών του τελευταίου εδαφίου της 
προηγούμενης παραγράφου, υποβάλλονται: 

α) φωτοαντίγραφο της αστυνομικής ταυτότητος ή του 
διαβατηρίου, 

β) έγγραφο του ασφαλιστικού φορέα από το οποίο α- 
ποδεικνύεται η ιδιότητα του συνταξιούχου, εφόσον πρό¬ 
κειται για συνταξιούχο, 
γ) δύο (2) φωτογραφίες, 

δ) αντίγραφο ποινικού μητρώου, πρόσφατης έκδοσης 
και όχι πέραν του τριμήνου, από το οποίο να προκύπτει ό¬ 
τι δεν έχει καταδικαστεί για κατασκοπεία, διασπορά ψευ¬ 
δών ειδήσεων, εγκλήματα για τα υπομνήματα, δωροδο¬ 
κία, καταπίεση, απιστία, πρόκληση ναυαγίου από πρόθε¬ 
ση, βιασμό, εξαναγκασμό σε ασέλγεια, αποπλάνηση, 
μαστρωπία, εκμετάλλευση πορνών, σωματεμπορία, κλο¬ 
πή, υπεξαίρεση, υφαίρεση, ληστεία, εκβίαση, απάτη, λα¬ 
θρεμπορία, κατοχή, χρήση και εμπορία ναρκωτικών, πα¬ 
ράβαση των διατάξεων περί προστασίας του εθνικού νο¬ 
μίσματος, παράνομη αλιεία με χρήση εκρηκτικών ή 
χημικών ή φυτικών υλών, παράβαση του Α.Ν. 192/36 (Α' 
438) και γενικά σεποινή με την οποία καταγνώσθηκε έστω 
και μερική αποστέρηση των πολιτικών δικαιωμάτων και 
δεν έχει παρέλθει πενταετία από την τέλεση πλημμελή¬ 
ματος ή δεκαετία από την τέλεση κακουργήματος. Γ ιατην 
προσκόμιση του αντιγράφου του ποινικού μητρώου εκ μέ- 
ρουςτων υπηκόων των Κρατών- Μελών της Ευρωπαϊκής 

Ένωσης, πλην Ελλάδος, ή της Ευρωπαϊκής Ζώνης Ελεύ¬ 
θερων Συναλλαγών εφαρμογή έχουν οι διατάξεις του 
Π.Δ. 530/91 (Α'205) και 

ε) ιατρική βεβαίωση, κατά τα οριζόμενα στην παράγρ. 
4β του άρθρου αυτού. 

8. Η ισχύς της άδειας φύλακα πλοίου δεν μπορεί να εί¬ 
ναι μεγαλύτερη από το χρόνο ισχύος του πιστοποιητικού 
του εδαφίου (β) της παραγράφου 4 του παρόντος άρ¬ 
θρου και του τυχόν χρόνου διάρκειας της συμβάσεως ερ¬ 
γασίας. Ανεξάρτητα από το χρόνο ισχύος του πιστοποιη¬ 
τικού και της διάρκειας της σύμβασης εργασίας, η άδεια 
φύλακα δεν μπορεί να έχει ισχύ μεγαλύτερη του έτους. 
Με τη λήξη ισχύος της άδειας εκδίδεται νέα, σύμφωνα με 
τις διατάξεις του Διατάγματος αυτού, κατόπιν αιτήσεως 
του εργοδότη. 

Άρθρο 2 

Καθήκοντα φυλάκων 

1. Οι φύλακες των ανωτέρω πλοίων: 

α) λαμβάνουν κάθε πρόσφορο και ενδεδειγμένο μέτρο 
για την αποφυγή κλοπών, βλαβών ή φθορών, για την απο¬ 
φυγή απόκρυψης ή λάθρα απόπλου του πλοίου, καθώς 
και την πλήρη και διαρκή ενημέρωση των επισπευδόντων 
δανειστών και των Λιμενικών Αρχών για κάθε θέμα που α¬ 
φορά τη διατήρηση της αξίας και της κατάστασης του 
πλοίου, 

β) ελέγχουν προσεκτικά όλους τους χώρους του πλοίου 
και ειδοποιούν τη Λιμενική Αρχή για οποιαδήποτε μετα¬ 
βολή που θα παρατηρήσουν στην κατάστασή τους, 

γ) τηρούν ανελλιπώς "Ημερολόγιο Φύλακα", το οποίο 
φυλλομετρείται και θεωρείται στην τελευταία σελίδα από 
τη Λιμενική Αρχή πριν από την έναρξη συμπλήρωσής του. 

2. Εάν επί του υπό απαγόρευση απόπλου πλοίου δεν ε¬ 
πιβαίνει "συγκεκροτημένο πλήρωμα" οι ανωτέρω φύλα¬ 
κες παρακολουθούν και τη γενική κατάσταση του πλοίου 
και αναφέρουν άμεσα στη Λιμενική Αρχή οποιοσδήποτε 
μορφής ανωμαλία εντοπίσουν (κλίση του πλοίου, χαλά¬ 
ρωση αλύσεων ή σχοινιών πρόσδεσης, εστίες ρύπανσης 
ή πυρκαϊάς κ.λπ). 

3. Στο ημερολόγιο του φύλακα καταχωρίζεται κάθε θέ¬ 
μα που έχει σχέση με το διορισμό του, την εκτέλεση ερ¬ 
γασιών στο πλοίο και τα ειδικά καθήκοντα του φύλακα ό¬ 
πως αυτά προβλέπονται στο Διάταγμα αυτό καθώς και τα 
στοιχεία κάθε ανερχόμενου στο πλοίο προσώπου. Το η¬ 
μερολόγιο αυτό κάθε εβδομάδα υποβάλλεται προς θεώ¬ 
ρηση στη Λιμενική Αρχή και σε περίπτωση εκτάκτων περι¬ 
στατικών υποβάλλεται αυθημερόν. 

Άρθρο 3 

Αντίκλητος επισπευδόντων δανειστών 

Εάν ο επισπεύδων δανειστής είναι κάτοικος εξωτερικού 
οφείλει να διορίσει αντίκλητο στην Ελλάδα με έγγραφη 
δήλωση η οποία υποβάλλεται στην Λιμενική Αρχή του τό¬ 
που παραμονήςτου πλοίου, αμέσως μετά την επιβολή του 
μέτρου της απαγόρευσης απόπλου του πλοίου συνεπεία 
κατάσχεσης (αναγκαστικής ή συντηρητικής) ή προσωρι¬ 
νής διαταγής του Δικαστηρίου. Η δήλωση περιέχει τα 


στοιχεία του αντικλήτου καθώς και τη διεύθυνση της κα¬ 
τοικίας ή του γραφείου του. 

Εάν ο απόπλους έχει απαγορευθεί με δικαστική απόφα¬ 
ση, οι επιδόσεις των εγγράφων, που έχουν σχέση με την 
εφαρμογή του διατάγματος αυτού, προς τον επισπεύδο- 
ντα δανειστή μπορούν να γίνονται δια του δικηγόρου, 
στον οποίο έχει δοθεί πληρεξουσιότητα για δικαστική πα¬ 
ράσταση, σύμφωνα μετο άρθρο 96του Κώδικα Πολιτικής 
Δικονομίας. 

Άρθρο 4 
Λοιπές διατάξεις 

Η άνοδος, στα πλοία που τελούν υπό απαγόρευση από¬ 
πλου συνεπεία κατάσχεσης (αναγκαστικής ή συντηρητι¬ 
κής) ή προσωρινής διαταγής του Δικαστηρίου, κάθε προ¬ 
σώπου, οι εργασίες ανεφοδιασμού με νερό, καύσιμα, 
τροφοεφόδια και ανταλλακτικά επιτρέπονται μόνο κατό¬ 
πιν εγγράφου αδείας της Λιμενικής Αρχής και διενεργού- 
νται παρουσία του διορισμένου σύμφωνα με τις διατάξεις 
του άρθρου 1 φύλακα, στον οποίο και επιδεικνύεται η ά¬ 
δεια αυτή. Επίσης όταν υπάρχει το μέτρο της απαγόρευ¬ 
σης μεταβολής της πραγματικής κατάστασης του πλοίου 
απαγορεύεται η εξάρμοση ή εξαγωγή μηχανημάτων, ε¬ 
ξαρτημάτων κ.λ.π., χωρίς την έγγραφη συναίνεση των δα¬ 
νειστών και την άδεια της Λιμενικής Αρχής. 

Άρθρο 5 

Καταργούμενες διατάξεις 

Από την έναρξη ισχύος του διατάγματος αυτού παύουν 
να ισχύουν οι διατάξεις των Γ ενικών Κανονισμών Λιμένων 
των Λιμενικών Αρχών της χώρας που ρυθμίζουν κατά διά¬ 
φορο τρόπο την υποχρέωση πρόσληψης φυλάκων επί 
των κατασχεθέντων πλοίων καθώς και κάθε άλλη διάταξη 
που είναι αντίθετη προς τις διατάξεις αυτού. 

Άρθρο 6 

Κυρώσεις 

Οι παραβάτες του παρόντος, του οποίου η εκτέλεση α¬ 
νατίθεται στα Λιμενικά Όργανα, ανεξάρτητα από τις συ- 
ντρέχουσες αστικές και ποινικές ευθύνες κατά την ισχύ- 
ουσα νομοθεσία, υπόκεινται, σύμφωνα με το άρθρο 15 
παράγρ. 11 του ν.2743/99 (Ά211), στις κυρώσειςτου άρ¬ 
θρου 157 του ν.δ. 187/73 (Α'261), όπως αυτό τροποποιή¬ 
θηκε μετο άρθρο 2του π.δ. 381/95 (Ά214). 

Άρθρο 7 
Έναρξη ισχύος 

Η ισχύς του παρόντος, εκτός αν άλλως ορίζεται στις ε¬ 
πί μέρους διατάξειςτου, αρχίζει μετά δέκα (10) ημέρες α¬ 
πό τη δημοσίευσή του στην Εφημερίδα της Κυβέρνησης. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 16 Οκτωβρίου 2000 

